Parlamaid Vretyn

She çhionnal ashoonagh jeeveanit eh Parlamaid Vretyn (Bretnish: Senedd Cymru, Baarle: Welsh Parliament) ta jannoo slattyssyn ayns Bretyn. Ta 60 olteynyn ayn, as adsyn nyn Olteynyn y Hionnal, ny OÇyn (Baarle: Assembly Member, AM, Bretnish: Aelod y Cynulliad, AC / Aelod Seneddol, AS). T'ad er nyn reiy er son kiare bleeantyn fo corys tooilley oltenyn: ta 40 jeu nyn ynnydee rheynnyn-reih ny çheerey er nyn reih liorish corys yl-raght, as 20 jeu nyn ynnydee queig ardjyn reihyssagh rere corys tuarastyl choreiragh d'Hondt. Rere refrane ayns 1997, hie y çhionnal er croo liorish Slattys Reiltys Vretin 1998. Ghow eh er mooar-chooid pooaryn Oik Vretin as Screeudeyr Steat Vretin. Tra haink eh rish, cha row kied echey dy yannoo ard-slattyssyn. Liorish Slattys Reiltys Vretin 2006, ta kied echey ard-slattyssyn y yannoo bentyn rish cooishyn er lheh, liorish Saaseyn Çhionnal, ga dy vel ad fo crossey Screeudeyr Steat Vretin as Ard-whaiyl y Reeriaght Unnaneyssit. Imraaghyn Kianglaghyn magh Ynnyd-eggey oikoil Ynnyd-eggey oikoil Senedd.tv